
- 9 martie 1944 - a 992-a zi de război! 


- Britanicii lasă sovieticilor libertatea de a face „propunerea 
oficială privind clauzele de capitulare ale României”. 


~- - La Ankara, lra A. Hirschmann, trimisul special al 
„Îi teii F.D. Roosevelt, roagă pe Alexandru Cretzianu 
Mi să intervină pe lângă guvernul român ca „evreii din 
Transnistria să fie readuşi în ţară”, declarându-i „în mod 
pă hotărât că orice gest favorabil din partea guvernului român 
“ar fi apreciat la valoarea sa reală de guvernul american şi 
ar putea, mai târziu, atrage cele mai mari foloase”. 


Ambasadorul american la Londra, John G. Winant, 
informează pe Cordell Hull: „Am aflat că Foreign Office ar fi 
dat indicaţii misiunii sale la Moscova să discute în mod 
neoficial la Ministerul Afacerilor Străine al Uniunii Sovietice 
problema clauzelor pentru România şi să declare că în 
timp ce, după părerea guvernului britanic, această 
problemă este de competența Comisiei Consultative, ar 
| saluta faptul dacă însuşi guvernul sovietic ar face 

propunerea oficială privind clauzele de capitulare ale 
României”. 


Alexandru  Cretzianu informează Ministerul Afacerilor 
Străine că Manfred Reifer, fost deputat în Parlamentul 
României, şi Ch. Barlas, reprezentantul în Turcia al 
Agentiei Evreieşti din Palestina, i-au comunicat că Ira A. 
Hirschmann, trimisul special al preşedintelui F.D. Roosevelt, a sosit laAnkara şi s-a interesat de 
soarta evreilor din Balcani, în special de cea a celor din România. Interlocutorii ministrului român 
considerau că „rezolvarea favorabilă a următoarelor trei chestiuni ar fi privită de America cu mare 
satisfacţiune: 

- Repatrierea celor 50 000 evrei deportaţi din Bucovina şi Basarabia, ce s-ar mai afla încă în 
Transnistria. Cercurile evreieşti sunt convinse că coreligionariilor vor fi masacrați în ziua în care 
această regiune ar trece în zona de etape germană. Readucerea lor în ţară ar însemna deci gestul 
care i-ar salva de la moarte. 


- Sprijinirea emigrării evreilor de către guvernul român... A 


- Acordarea libertăţii de mişcare celor 15 000 evrei rămaşi în Cernăuţi, în cazul unei eventuale 
evacuări a Bucovinei de Nord”. 


La scurt timp, Alexandru Cretzianu a mai informat că s-a întâlnit şi cu I.A. Hirschmann, care i-a 
comunicat că „a fost însărcinat să încerce de urgenţă a salva viaţa evreilor deportaţi în Transnistria” şi 
l-a rugat să intervină pe lângă guvernul român ca „evreii din Transnistria să fie readuşi în ţară”, 
declarându-i „în mod hotărât că orice gest favorabil din partea guvernului român ar fi apreciat la 
valoarea sa reală de guvernul american şi ar putea, mai târziu, atrage cele mai mari foloase”. 

